*Likumprojekts*

**Par 1960. gada 14. decembra Konvenciju par Ekonomiskās sadarbības un attīstības organizāciju un Līgumu par Latvijas Republikas pievienošanās Konvencijai par Ekonomiskās sadarbības un attīstības organizāciju nosacījumiem**

**1. pants.** 1960. gada 14. decembra Konvencija par Ekonomiskās sadarbības un attīstības organizāciju (turpmāk – Konvencija) un Līgums par Latvijas Republikas pievienošanās Konvencijai par Ekonomiskās sadarbības un attīstības organizāciju nosacījumiem (turpmāk – Līgums) ar šo likumu tiek pieņemti un apstiprināti.

**2. pants.** Konvencijā un Līgumā paredzēto saistību izpildi koordinē Ārlietu ministrija.

**3. pants.** Konvencija stājas spēkā Konvencijas 16. pantā noteiktajā laikā un kārtībā. Līgums stājas spēkā vienlaikus ar Konvencijas spēkā stāšanos. Ārlietu ministrija par Konvencijas un Līguma spēkā stāšanos paziņo oficiālajā izdevumā "Latvijas Vēstnesis".

**4. pants.** Likums stājas spēkā nākamajā dienā pēc tā izsludināšanas. Līdz ar likumu izsludināms Līgums un Konvencija angļu un franču valodā, un to tulkojums latviešu valodā.

Ārlietu ministra vietā – izglītības un zinātnes ministrs Kārlis Šadurskis

Vīza: valsts sekretārs Andrejs Pildegovičs

20.05.2016 16:48

167

Diāna Putniņa

Latvijas Republikas Ārlietu ministrijas

OECD un ekonomiskās sadarbības nodaļas padomniece

Tālr.: 67016418; diana.putnina@mfa.gov.lv